कानपुर। घनी बस्ती बंबा रोड सब्जी मंडी में गुरुवार भरी दोपहर पोलियो ड्राप पिलाने के बहाने घर में घुसी एक महिला और उसके साथी ने महिला को बंधक बनाकर घर लूट लिया। बदमाशों ने महिला के कानों से टाप्स उतारने के बाद अलमारी में रखे गहने लूट लिए। इसके बाद घर के दरवाजे में बाहर में ताला लगाकर भाग गए। करीब दो घंटे के बाद मां-बेटी केशोर मचाने पर पड़ोसियों ने दरवाजा खोलकर उन्हें मुक्त कराया। फजलगंज पुलिस ने जांच-पड़ताल शुरू कर दी है।